
Република Србија
ГРАД ЛЕСКОВАЦ
Градска Управа
Одељење за привреду и
пољопривреду
Број: 238/2023-04
Датум: 22.06.2023.године
Л  е  с  к  о  в  а  ц


ЈАВНИ ПОЗИВ
ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ 
ГРАДА ЛЕСКОВЦА  ЗА 2024. ГОДИНУ



У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон)  и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/20 и 63/21), Комисија за израду Годишњег програма заштите, уређења и коришћења пољопривредног земљишта града Лесковца, расписује јавни позив којим обавештава:

· образовнe установe - школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
· високообразовнe установe - факултетe и научнe институтe чији је оснивач држава и установe за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, а највише до 1.000 хектара;
· правнa лицa у државној својини регистрована за послове у области шумарства;

да доставе потребну документацију ради остваривања коришћења без плаћања накнаде пољопривредног земљишта у државној својини на територији града Лесковца за 2024. годину  до 31.октобра 2023. године. 

Потребна документација:

1) Захтев за остваривање бесплатног коришћења без плаћања накнаде потписан од стране одговорног лица 
2) Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе;
3) Изјашњење надлежног министарстава за послове науке, просвете, социјалне заштите, пољопривреде, односно правде из ког се може утврдити правни статус подносиоца захтева ради утврђивања испуњености услова за оставaривање права на коришћење земљишта без накнаде.
	Подносиоци захтева достављају потребну документацију из овог јавног позива, у неовереним копијама које морају бити читљиве, при чему Комисија града Лесковца, задржава право да у случају потребе затражи достављање оригинала или оверене копије достављене документације.

	Образац захтева може се преузети сваког радног дана од 10 до 14 часова, у просторијама Одељења за привреду и пољопривреду Градске управе града Лесковца,  Улица Трг Револуције, бр.45,спрат 7, канцеларија 8  . 

	Рок за достављање захтева и потребне документације из овог јавног позива је 31. октобар 2023. године. Захтев приспео по истеку датума одређеног у овом јавнoм позиву сматраће се неблаговременим и Комисија  ће га вратити подносиоцу неотворен.

[bookmark: _GoBack]	Захтев са потребном документацијом се подноси непосредно на писарници града или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2024. годину“ за Комисију за израду Годишњег програма заштите, уређења и коришћења пољопривредног земљишта града Лесковца за 2024. годину, на адресу: Одељење за привреду и пољопривреду Градске управе града Лесковца, ул. Трг Револуције, бр.45. На полеђини коверте наводи се назив и адреса подносиоца захтева.

	Контакт особа за све информације у вези са овим јавним позивом је Срђан Дојчиновић, телефон: 016/245-517 или лично у просторијама Градске управе града Лесковца, Улица  Трг Револуције, бр. 45,  спрат 7, канцеларија 8.

	Овај јавни позив објавити у дневном листу на интернет страници града Лесковца: gradleskovac.org и огласним таблама месних канцеларија.

